CELEX: 
Language: sk
Date: 2020-01-20 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa smernica Európskeho parlamentu a Rady (EÚ) 2017/2397, pokiaľ ide o normy pre databázy preukazov odbornej spôsobilosti Únie, služobných lodníckych knižiek a lodných denníkov

EURÓPSKA
                            KOMISIA

                                                    V Bruseli 20. 1. 2020
                                                    C(2020) 248 final

                    DELEGOVANÉ NARIADENIE KOMISIE (EÚ) …/…

                                       z 20. 1. 2020,

     ktorým sa dopĺňa smernica Európskeho parlamentu a Rady (EÚ) 2017/2397, pokiaľ ide
      o normy pre databázy preukazov odbornej spôsobilosti Únie, služobných lodníckych
                                knižiek a lodných denníkov

SK                                                                                       SK
 ---pagebreak---                                          DÔVODOVÁ SPRÁVA

     1.      KONTEXT DELEGOVANÉHO AKTU
     Na uľahčenie mobility, zaistenie bezpečnosti plavby a ochranu ľudského života a životného
     prostredia musia mať členovia posádky preukazy potvrdzujúce ich odbornú spôsobilosť, vydané
     v súlade so smernicou (EÚ) 2017/2397. Na získanie týchto preukazov by sa mal zaznamenávať
     ich čas plavby prostredníctvom platných záznamov v služobnej lodníckej knižke člena posádky,
     ktoré sa dajú porovnať s príslušnými záznamami v lodných denníkoch plavidiel, na ktorých člen
     posádky slúžil. Členské štáty, ktoré vydávajú tieto dokumenty, by mali zabezpečiť jedinečnosť
     týchto dokumentov, a to aj vzhľadom na to, že sú určené na použitie v cezhraničnom kontexte.
     Účelom smernice (EÚ) 2017/2397 je uľahčovať výmenu informácií medzi príslušnými
     orgánmi o týchto preukazoch odbornej spôsobilosti, služobných lodníckych knižkách
     a lodných denníkoch a na štatistické účely. Jej podstatou je stanovené prepojenie registrov
     členských štátov prostredníctvom databázy zriadenej a spravovanej Európskou komisiou.
     Táto databáza má poskytovať konsolidovaný prehľad príslušných údajov členských štátov
     o preukazoch odbornej spôsobilosti, služobných lodníckych knižkách a lodných denníkoch.
     V tejto súvislosti by sa mali náležite zohľadniť relevantné špecifikácie výmeny údajov
     stanovené v príslušných právnych predpisoch Únie, ako aj zásady a odporúčania stanovené
     v akčnom pláne EÚ pre elektronickú verejnú správu na roky 2016 – 2020(1) a v európskom
     rámci interoperability (2). Okrem toho treba v najväčšej možnej miere venovať náležitú
     pozornosť tomu, aby tieto špecifikácie zostali technologicky neutrálne a otvorené pre inovatívne
     technológie. Mali by sa uplatňovať zásady „jedenkrát a dosť“ (once-only) a štandardnej
     interoperability (interoperability-by-default), ako sa uvádza aj v Tallinnskom vyhlásení (3).
     Toto delegované nariadenie je v súlade s článkom 25 ods. 2 smernice (EÚ) 2017/2397,
     v ktorom sa Komisia splnomocňuje, aby stanovila charakteristiky informačného systému,
     ktoré bude mať, a podmienky jeho používania vrátane interakcie s vnútroštátnymi registrami.

     2.      KONZULTÁCIE PRED PRIJATÍM AKTU
     Na základe článku 31 smernice (EÚ) 2017/2397 Komisia pred prijatím delegovaného aktu
     konzultuje s odborníkmi určenými jednotlivými členskými štátmi v súlade so zásadami
     stanovenými v Medziinštitucionálnej dohode o lepšej tvorbe práva z 13. apríla 2016.
     Obsah a používanie databázy uvedenej v článku 25 ods. 2 prerokovala expertná skupina
     Komisie pre sociálne otázky vo vnútrozemskej plavbe na svojich zasadnutiach 7. septembra
     2017 a 1. februára 2018. Návrhy delegovaného aktu boli predložené na zasadnutiach
     21. septembra 2018 a 8. februára 2019. Uskutočnili sa aj konzultácie s členmi expertnej
     skupiny Komisie pre technické požiadavky na lode vnútrozemskej plavby.
     Okrem toho sa v súvislosti s návrhom delegovaného nariadenia v rámci lepšej právnej
     regulácie od 26. augusta do 23. septembra 2019 získavali pripomienky verejnosti. Celkovo
     boli získané dve pripomienky. Tieto pripomienky boli vždy, keď to bolo možné, začlenené do
     konečného návrhu, najmä žiadosti o objasnenie. Okrem toho sa z dôvodu ochrany údajov

     1
            Oznámenie Komisie Európskemu parlamentu, Rade, Európskemu hospodárskemu a sociálnemu výboru
            a Výboru regiónov Akčný plán EÚ pre elektronickú verejnú správu na roky 2016 – 2020 Urýchlenie
            digitálnej transformácie verejnej správy, [COM(2016) 0179 final].
     2
            Oznámenie Komisie Európskemu parlamentu, Rade, Európskemu hospodárskemu a sociálnemu výboru
            a Výboru regiónov Európsky rámec interoperability – stratégia vykonávania [COM(2017) 134].
     3
            https://ec.europa.eu/digital-single-market/en/news/ministerial-declaration-egovernment-tallinn-
            declaration

SK                                                    1                                                       SK
 ---pagebreak---      článok týkajúci sa dátumu uplatňovania delegovaného nariadenia upravil tak, aby sa
     vzťahoval aj na spracúvanie prístupových práv zo strany Komisie počas skúšobnej fázy.

     3.      PRÁVNE PRVKY DELEGOVANÉHO AKTU
     Článkom 25 ods. 2 smernice (EÚ) 2017/2397 sa Komisia splnomocňuje prijímať delegované
     akty v súlade s článkom 31 s cieľom stanoviť normy, ktorými sa stanovia charakteristiky
     a podmienka používania databázy, ktorú spravuje Komisia. Tieto normy by predovšetkým
     mali obsahovať pokyny na zadávanie údajov do databázy, jej prevádzkovanie a interakciu
     s vnútroštátnymi registrami. Mali by sa v nich vymedziť aj prístupové práva používateľov
     a maximálne lehoty uchovávania údajov.
     Niektoré členské štáty nie sú povinné zriadiť vnútroštátny register, ako sa stanovuje v článku
     25 ods. 1 smernice, ak uplatňujú výnimku stanovenú v jej článku 39.Stále však majú
     povinnosť vymieňať si informácie s inými členskými štátmi, najmä pokiaľ ide o pozastavenie
     preukazov odbornej spôsobilosti vydaných podľa smernice. Táto výmena informácií musí
     prebiehať prostredníctvom databázy uvedenej v článku 25 ods. 2, ako sa stanovuje v článku
     14 ods. 2 a 3.
     V tejto súvislosti sa zohľadní existencia Európskej databázy trupov lodí zriadenej smernicou
     Európskeho parlamentu a Rady (EÚ) 2016/1629 (4), ktorá obsahuje informácie týkajúce sa
     lodí vnútrozemskej plavby, najmä pokiaľ ide o informácie o lodných denníkoch.
     Komisia bude vykonávať každé spracúvanie osobných údajov stanovené v tomto
     delegovanom nariadení v súlade s nariadením (EÚ) 2018/1725(5).
     Akékoľvek spracúvanie osobných údajov oprávnenými používateľmi v členských štátoch sa
     musí vykonávať v súlade s právnymi predpismi Európskej únie o ochrane osobných údajov,
     najmä s nariadením Európskeho parlamentu a Rady (EÚ) 2016/679(6).
     Toto nariadenie obsahuje päť článkov a tri prílohy.
     V článku 1 sa opisuje predmet úpravy, v článku 2 sa stanovuje vymedzenie pojmov, v článku
     3 sa stanovuje systém pre informácie o preukazoch odbornej spôsobilosti a služobných
     lodníckych knižkách a v článku 4 sa stanovuje systém relevantný pre informácie o lodných
     denníkoch. V článkoch 3 a 4 sa uvádza, že podmienky používania týchto dvoch databáz by
     mali byť v súlade s požiadavkami stanovenými v prílohe I a II. V článku 3 sa takisto
     stanovuje, že orgány Komisie a členských štátov, ktoré spravujú vnútroštátne registre, sú
     spoločnými      prevádzkovateľmi.    Rozdelenie     zodpovednosti    medzi    spoločných
     prevádzkovateľov je uvedené v prílohe III. V článku 5 sa stanovujú dátumy nadobudnutia
     účinnosti a uplatňovania.

     4
            Smernica Európskeho parlamentu a Rady (EÚ) 2016/1629 zo 14. septembra 2016, ktorou sa stanovujú
            technické požiadavky na lode vnútrozemskej plavby, ktorou sa mení smernica 2009/100/ES a ktorou sa
            zrušuje smernica 2006/87/ES (Ú. v. EÚ L 252, 16.9.2016, s. 118).
     5
            Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických
            osôb pri spracúvaní osobných údajov inštitúciami, orgánmi, úradmi a agentúrami Únie a o voľnom
            pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES
            (Ú. v. EÚ L 295, 21.11.2018, s. 39 – 98).
     6
            Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb
            pri spracúvaní osobných údajov a o voľnom pohybe takýchto údajov, ktorým sa zrušuje smernica
            95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1–88).

SK                                                      2                                                        SK
 ---pagebreak---                          DELEGOVANÉ NARIADENIE KOMISIE (EÚ) …/…

                                                  z 20. 1. 2020,

     ktorým sa dopĺňa smernica Európskeho parlamentu a Rady (EÚ) 2017/2397, pokiaľ ide
      o normy pre databázy preukazov odbornej spôsobilosti Únie, služobných lodníckych
                                knižiek a lodných denníkov

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na smernicu Európskeho parlamentu a Rady (EÚ) 2017/2397 z 12. decembra
     2017 o uznávaní odborných kvalifikácií v oblasti vnútrozemskej plavby a o zrušení smerníc
     Rady 91/672/EHS a 96/50/ES, a najmä na jej článok 25 ods. 2,
     keďže:
     (1)      V záujme uľahčenia mobility a zaistenia bezpečnosti plavby a ochrany ľudského
              života a životného prostredia je nevyhnutné, aby členovia posádky mali preukazy
              o svojej kvalifikácii. Na získanie týchto preukazov by členovia posádky mali
              zaznamenávať svoj čas plavby prostredníctvom platných záznamov v služobnej
              lodníckej knižke člena posádky, ktoré sa dajú porovnať so záznamami v lodných
              denníkoch plavidla, na ktorom člen posádky slúžil.
     (2)      S cieľom správne vykonávať smernicu (EÚ) 2017/2397 a predchádzať podvodom by
              príslušné orgány, ktoré vydávajú preukazy v súlade s uvedenou smernicou, mali
              zabezpečiť, aby členovia posádky mali v určitom čase iba jeden konkrétny preukaz.
              V súvislosti s identifikáciou člena posádky by sa v prípade potreby malo náležite
              zohľadniť nariadenie Európskeho parlamentu a Rady (EÚ) č. 910/2014(7).
     (3)      S cieľom prispieť k účinnej správe preukazov odbornej spôsobilosti Únie podľa článku
              25 ods. 1 smernice (EÚ) 2017/2397 by členské štáty, ktoré vydávajú preukazy
              v súlade so smernicou (EÚ) 2017/2397, mali zriadiť registre na zaznamenávanie
              údajov o preukazoch odbornej spôsobilosti Únie, služobných lodníckych knižkách
              a lodných denníkoch, ako aj o dokumentoch uznaných podľa článku 10 ods. 2
              smernice (EÚ) 2017/2397.
     (4)      S cieľom uľahčiť výmenu informácií medzi členskými štátmi a s Komisiou na účely
              vykonávania, presadzovania a hodnotenia smernice (EÚ) 2017/2397, ako aj na
              štatistické účely, na zachovanie bezpečnosti a na uľahčenie plavby by členské štáty
              mali zaznamenávať informácie o uvedených dokumentoch a ich statuse pomocou
              databázy spravovanej Komisiou.
     (5)      Na rovnaké účely by táto databáza mala slúžiť aj na poskytovanie informácií
              o dokumentoch uznaných podľa článku 10 ods. 2 alebo 3 smernice (EÚ) 2017/2397.

     7
              Nariadenie Európskeho parlamentu a Rady (EÚ) č. 910/2014 z 23. júla 2014 o elektronickej
              identifikácii a dôveryhodných službách pre elektronické transakcie na vnútornom trhu a o zrušení
              smernice 1999/93/ES (Ú. v. EÚ L 257, 28.8.2014, s. 73). Pozri aj vykonávacie nariadenia, najmä
              vykonávacie nariadenie Komisie (EÚ) 2015/1501 z 8. septembra 2015 o rámci interoperability podľa
              článku 12 ods. 8 nariadenia (EÚ) č. 910/2014.

SK                                                       3                                                       SK
 ---pagebreak---      (6)    Skutočnosť, že preukazy odbornej spôsobilosti a služobné lodnícke knižky sú v držbe
            členov posádky, ale lodný denník patrí k lodi, si vyžaduje samostatné spravovanie
            týchto údajov podľa dvoch odlišných rámcov. V tejto súvislosti by sa mala zohľadniť
            existencia Európskej databázy trupov lodí zriadenej smernicou Európskeho
            parlamentu a Rady (EÚ) 2016/1629 (8), ktorá obsahuje informácie týkajúce sa lodí
            vnútrozemskej plavby a určené na použitie príslušnými orgánmi.
     (7)    Mali by sa náležite zohľadniť relevantné špecifikácie výmeny údajov stanovené
            v príslušných právnych predpisoch Únie, ako aj zásady a odporúčania stanovené
            v akčnom pláne EÚ pre elektronickú verejnú správu na roky 2016 – 2020(9)
            a v európskom rámci interoperability (10). Okrem toho treba v najväčšej možnej miere
            venovať náležitú pozornosť tomu, aby tieto špecifikácie zostali technologicky
            neutrálne a otvorené pre inovatívne technológie. Mala by sa uplatňovať zásada
            „jedenkrát a dosť“ (once-only) a zásada štandardnej interoperability (interoperability-
            by-default).
     (8)    Vždy, keď si opatrenia stanovené v tomto delegovanom nariadení vyžadujú
            spracúvanie osobných údajov, malo by sa vykonávať v súlade s právnymi predpismi
            Únie o ochrane osobných údajov, najmä s nariadením (EÚ) 2018/1725(11) so zreteľom
            na spracovanie údajov Európskou komisiou a nariadením Európskeho parlamentu
            a Rady (EÚ) 2016/679(12) so zreteľom na spracovanie údajov príslušnými orgánmi
            členských štátov.
     (9)    Členské štáty zastúpené príslušnými orgánmi určujú účely a prostriedky spracúvania
            osobných údajov vo vnútroštátnych registroch. Komisia spravuje databázu, ktorá
            poskytuje riešenie na výmenu údajov medzi členskými štátmi, a je teda zároveň aj
            prevádzkovateľom. Členské štáty spoločne s Komisiou sú spoločnými
            prevádzkovateľmi osobných údajov spracúvaných v databáze Únie. V článku 26
            nariadenia (EÚ) 2016/679 a článku 28 nariadenia (EÚ) 2018/1725 sa spoločným
            prevádzkovateľom ukladá povinnosť transparentným spôsobom určiť svoje príslušné
            zodpovednosti za plnenie povinností podľa uvedených nariadení. V tomto nariadení sa
            stanovujú uvedené príslušné zodpovednosti.
     (10)   S cieľom zabezpečiť rovnaké prístupové práva na základe nariadenia (EÚ) 2016/679
            a nariadenia (EÚ) 2018/1725 by sa Komisia mala považovať za prevádzkovateľa
            osobných údajov týkajúcich sa správy prístupových práv do databázy Únie.
     (11)   V súlade s článkom 42 nariadenia (EÚ) 2018/1725 sa uskutočnili konzultácie
            s európskym dozorným úradníkom pre ochranu údajov.

     8
            Smernica Európskeho parlamentu a Rady (EÚ) 2016/1629 zo 14. septembra 2016, ktorou sa stanovujú
            technické požiadavky na lode vnútrozemskej plavby, ktorou sa mení smernica 2009/100/ES a ktorou sa
            zrušuje smernica 2006/87/ES (Ú. v. EÚ L 252, 16.9.2016, s. 118).
     9
            Oznámenie Komisie Európskemu parlamentu, Rade, Európskemu hospodárskemu a sociálnemu výboru
            a Výboru regiónov Akčný plán EÚ pre elektronickú verejnú správu na roky 2016 – 2020 Urýchlenie
            digitálnej transformácie verejnej správy, [COM(2016) 0179 final].
     10
            Oznámenie Komisie Európskemu parlamentu, Rade, Európskemu hospodárskemu a sociálnemu výboru
            a Výboru regiónov Európsky rámec interoperability – stratégia vykonávania [COM(2017) 134].
     11
            Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických
            osôb pri spracúvaní osobných údajov inštitúciami, orgánmi, úradmi a agentúrami Únie a o voľnom
            pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES.
     12
            Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb
            pri spracúvaní osobných údajov a o voľnom pohybe takýchto údajov, ktorým sa zrušuje smernica
            95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).

SK                                                      4                                                         SK
 ---pagebreak---      (12)   V záujme koherentnosti by sa ustanovenia tohto nariadenia mali vo všeobecnosti
            uplatňovať od toho istého dátumu, ktorý je stanovený pre transpozíciu smernice (EÚ)
            2017/2397. Mala by sa však poskytnúť výnimka pre ustanovenia týkajúce sa
            prevádzky databázy Komisiou počas skúšobnej fázy a úlohy Komisie ako kontrolóra
            pri spracúvaní prístupových práv,

     PRIJALA TOTO NARIADENIE:

                                              Článok 1
                                          Predmet úpravy
     Týmto nariadením sa stanovujú normy pre charakteristiky a podmienky používania databáz
     preukazov odbornej spôsobilosti Únie, služobných lodníckych knižiek a lodných denníkov
     vydaných v súlade so smernicou (EÚ) 2017/2397, ako aj databáz dokumentov uznaných
     podľa jej článku 10 ods. 2 až 3.

                                              Článok 2
                                       Vymedzenie pojmov
     Na účely tohto nariadenia sa uplatňuje toto vymedzenie pojmov:
     a)      „databáza Únie“ je databáza, ktorú v súlade s článkom 25 ods. 2 smernice (EÚ)
             2017/2397 zriadila Komisia na zaznamenávanie a výmenu údajov o preukazoch
             odbornej spôsobilosti a služobných lodníckych knižkách uvedených v článku 25 ods.
             1 smernice (EÚ) 2017/2397 a o preukazoch odbornej spôsobilosti a služobných
             lodníckych knižkách uznaných podľa jej článku 10 ods. 3;
     b)      „Európska databáza trupov lodí (EHDB)“ je databáza, ktorú v súlade s článkom 25
             ods. 2 smernice (EÚ) 2017/2397 zriadila Komisia na zaznamenávanie a výmenu
             údajov o lodných denníkoch uvedených v článku 25 ods. 1 uvedenej smernice;
     c)      „vnútroštátne registre“ sú registre preukazov odbornej spôsobilosti Únie, služobných
             lodníckych knižiek a lodných denníkov a prípadne dokumentov uznaných podľa
             článku 10 ods. 2 smernice (EÚ) 2017/2397, ktoré zriadili a vedú členské štáty podľa
             článku 25 ods. 1 uvedenej smernice;
     d)      „identifikačné číslo člena posádky“ (CID) je číslo vytvorené v databáze Únie, ktoré
             identifikuje člena posádky zaregistrovaného v uvedenej databáze, a ktoré je
             jedinečné pre držiteľa;
     e)      „status ,aktívne‘“ znamená, že preukazy odbornej spôsobilosti a osobitné povolenia
             sú platné;
     f)      „status ,platnosť uplynula‘“ znamená, že preukazy odbornej spôsobilosti a jednotlivé
             povolenia už nie sú platné, pretože uplynula ich platnosť alebo boli nahradené
             novým preukazom odbornej spôsobilosti alebo osobitným povolením z dôvodu
             potreby zmeny administratívnych údajov alebo blížiacej sa lehoty uplynutia
             platnosti;

SK                                                5                                                 SK
 ---pagebreak---      g)       „status ,pozastavené‘“ znamená, že preukazy odbornej spôsobilosti a osobitné
              povolenia už nie sú platné, pretože príslušné orgány prijali opatrenia v súlade
              s článkom 14 ods. 2 smernice (EÚ) 2017/2397;
     h)       „status ,odobraté‘“ znamená, že preukazy odbornej spôsobilosti a osobitné povolenia
              už nie sú platné, pretože príslušné orgány prijali opatrenia v súlade s článkom 14 ods.
              1 smernice (EÚ) 2017/2397;
     i)       „status ,stratené‘“ znamená, že príslušnému orgánu boli preukazy odbornej
              spôsobilosti a osobitné povolenia nahlásené ako stratené;
     j)       „status ,odcudzené‘“ znamená, že príslušnému orgánu boli preukazy odbornej
              spôsobilosti a osobitné povolenia nahlásené ako odcudzené;
     k)       „status ,zničené‘“ znamená, že príslušnému orgánu boli preukazy odbornej
              spôsobilosti a osobitné povolenia nahlásené ako zničené;
     l)       „metaúdaje“ sú údaje spracúvané v databáze Únie na účely zasielania alebo výmeny
              obsahu elektronickej komunikácie; vrátane údajov slúžiacich na vysledovanie
              a identifikáciu zdroja a miesta určenia komunikácie, údajov o polohe obsahu
              elektronickej komunikácie a o dátume, čase, trvaní a type komunikácie.

                                                Článok 3
          Informácie o preukazoch odbornej spôsobilosti a služobných lodníckych knižkách
     1.       Komisia zriadi databázu Únie. Spravuje ju v súlade s požiadavkami stanovenými
              v prílohe I. Je zodpovedná za jej technickú prevádzku a jej údržbu. Komisia prijíma
              všetky opatrenia potrebné na zabezpečenie dôvernosti, integrity a dostupnosti
              databázy Únie.
     2.       Členské štáty, ktoré vydávajú preukazy v súlade so smernicou (EÚ) 2017/2397,
              sprístupnia v rámci databázy Únie na strojovú komunikáciu registre uvedené
              v článku 25 ods. 1 smernice (EÚ) 2017/2397 týkajúce sa údajov uvedených v článku
              25 ods. 1 smernice (EÚ) 2017/2397.
     3.       Bez toho, aby bol dotknutý odsek 4, každý príslušný orgán členského štátu určený
              ako prevádzkovateľ údajov spracúvaných vo vnútroštátnych registroch a Komisia sú
              spoločnými prevádzkovateľmi pri spracúvaní osobných údajov v databáze Únie.
              Oblasti zodpovednosti sa medzi spoločných prevádzkovateľov rozdelia v súlade
              s prílohou III.
     4.       Komisia sa považuje za prevádzkovateľa zodpovedného za spracovanie osobných
              údajov potrebných na udelenie a správu prístupových práv do databázy Únie.

                                                Článok 4
                                   Informácie o lodných denníkoch
     1.       Členské štáty do EHDB zaznamenávajú údaje o lodných denníkoch uvedené
              v článku 25 ods. 1 smernice (EÚ) 2017/2397.
     2.       Podmienky používania EHDB na účely zaznamenávania údajov o lodných denníkoch
              v súlade s článkom 25 ods. 2 smernice (EÚ) 2017/2397 sú stanovené v prílohe II.

SK                                                  6                                                   SK
 ---pagebreak---                                               Článok 5
                              Nadobudnutie účinnosti a uplatňovanie
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.
     Uplatňuje sa od 18. januára 2022 s výnimkou jeho článku 3 ods. 1 a 4, ktoré sa uplatňujú odo
     dňa nadobudnutia účinnosti tohto nariadenia.

     Toto delegované nariadenie je záväzné v celom rozsahu a priamo uplatniteľné vo všetkých
     členských štátoch.
     V Bruseli 20. 1. 2020

                                                Za Komisiu
                                                predsedníčka
                                                Ursula von der LEYEN

SK                                                7                                                 SK
 ---documentbreak---                             EURÓPSKA
                            KOMISIA

                                                  V Bruseli 20. 1. 2020
                                                  C(2020) 248 final

                                                  ANNEXES 1 to 3

                                        PRÍLOHY

                                            k

                       DELEGOVANÉMU NARIADENIU KOMISIE,

     ktorým sa dopĺňa smernica Európskeho parlamentu a Rady (EÚ) 2017/2397, pokiaľ ide
      o normy pre databázy preukazov odbornej spôsobilosti Únie, služobných lodníckych
                                knižiek a lodných denníkov

SK                                                                                       SK
 ---pagebreak---                                             PRÍLOHA I

                                   Požiadavky na databázu Únie

     1.      VŠEOBECNE
     1.1.    Databáza Únie poskytuje konsolidovaný prehľad údajov o preukazoch odbornej
             spôsobilosti a o služobných lodníckych knižkách uvedených v článku 25 ods. 1
             smernice (EÚ) 2017/2397, ktoré sú uchovávané v národných registroch členských
             štátov zriadených a vedených podľa článku 25 ods. 1 uvedenej smernice.
     1.1.    Databáza Únie takisto poskytuje informácie o preukazoch odbornej spôsobilosti
             a služobných lodníckych knižkách uznaných podľa článku 10 ods. 2 alebo článku 10
             ods. 3 smernice (EÚ) 2017/2397, ak Komisia poskytla prístup orgánu tretej krajiny
             v súlade s článkom 25 ods. 4 smernice (EÚ) 2017/2397.
     1.2.    Databáza Únie poskytuje používateľské rozhranie (ďalej len „webový portál
             databázy Únie“), prostredníctvom ktorého oprávnení používatelia majú prístup
             k údajom v súlade so svojimi prístupovými právami.

     1.      POUŽÍVATELIA A PRÍSTUPOVÉ PRÁVA
     1.1.    Komisia na základe zoznamu poskytnutého členskými štátmi jednotlivým
             používateľom udeľuje prístupové práva zodpovedajúce používateľským
             profilom uvedeným v tabuľke 1.
     1.2.    Komisia môže takisto poskytnúť prístup do databázy Únie medzinárodným
             organizáciám a orgánom tretej krajiny v súlade s článkom 25 ods. 4 smernice
             (EÚ) 2017/2397, a najmä ak sú splnené požiadavky stanovené v článku 46
             nariadenia (EÚ) 2018/1725. Používateľské profily uvedené v tabuľke 1 alebo
             prístupové práva používateľov môžu byť obmedzené v nadväznosti na výsledok
             posúdenia týkajúceho sa úrovne ochrany osobných údajov fyzických osôb.

                                            Tabuľka 1

      Používateľské                    Definícia                               Prístupové práva
         profily
      Certifikačné    príslušné orgány určené na vydávanie,          čítanie     a zápis       v súvislosti
      orgány          obnovovanie alebo odoberanie preukazov         s funkciami 3.1 až 3.5
                      odbornej spôsobilosti, osobitných povolení
                      a služobných lodníckych knižiek uvedené
                      v článku 26 smernice (EÚ) 2017/2397
      Orgány          oprávnení používatelia v príslušných           čítanie a zápis v súvislosti
      zodpovedné      orgánoch zodpovední za pozastavenie            s funkciami 3.3 a 3.4
      za              preukazov odbornej spôsobilosti a osobitných
      pozastavenia    povolení uvedených v článku 26 smernice
                      (EÚ) 2017/2397
      Orgány          oprávnení používatelia v príslušných           len čítanie v súvislosti s funkciami
      presadzovani    orgánoch zodpovední za odhaľovanie a boj       3.1, 3.2, 3.3 a 3.5
      a práva         proti podvodom a iným nezákonným

SK                                                 2                                                SK
 ---pagebreak---                        postupom uvedeným v článku 26 smernice
                       (EÚ) 2017/2397

      Správcovia       oprávnení používatelia v príslušných           čítanie a zápis v súvislosti
      registrov        orgánoch určení na správu registrov            s funkciami 3.1 až 3.5, ak ich
                       uvedených v článku 26 smernice (EÚ)            nevykonávajú certifikačné orgány
                       2017/2397                                      alebo orgány zodpovedné za
                                                                      pozastavenia
      Štatistické      oprávnení používatelia vo vnútroštátnych       len čítanie v súvislosti s funkciou
      úrady            alebo medzinárodných úradoch zodpovední        3.5
                       za zber štatistických údajov

      Medzinárodné oprávnení používatelia v medzinárodných            prístup len na čítanie, ktorý sa má
      organizácie  organizáciách, ktorým bol poskytnutý prístup       určiť v súvislosti s funkciami 3.2,
                   v súlade s článkom 25 ods. 4 smernice (EÚ)         3.3 a 3.5 v nadväznosti na výsledok
                   2017/2397 a s článkom 46 nariadenia (EÚ)           posúdenia úrovne ochrany
                   2018/1725                                          fyzických osôb a súladu s týmto
                                                                      nariadením
      Orgány           oprávnení používatelia v určených              majú sa určiť v súvislosti
      tretích krajín   príslušných orgánoch tretích krajín, ktorým    s funkciami 3.1 až 3.5
                       bol poskytnutý prístup v súlade s článkom 25   v nadväznosti na výsledok
                       ods. 4 smernice (EÚ) 2017/2397 a s článkom     posúdenia úrovne ochrany
                       46 nariadenia (EÚ) 2018/1725                   fyzických osôb a súladu s týmto
                                                                      nariadením
      Komisia          oprávnení používatelia v útvaroch Komisie
                          1. zodpovední za správu databázy Únie 3. poskytovateľ           technického
                              alebo                                  riešenia pre všetky funkcie;
                          2. zodpovední za politiky vnútrozemskej 4. len      čítanie      v súvislosti
                              plavby                                 s funkciou 3.5

     2.       FUNKCIE
              Databáza Únie poskytuje tieto funkcie:
     2.1.     Overenie registrácie člena posádky v databáze Únie:
              Databáza Únie umožňuje certifikačným orgánom a orgánom presadzovania práva
              skontrolovať, či je člen posádky už v systéme zaregistrovaný. Kontroluje sa buď na
              základe identifikačného čísla člena posádky (CID) alebo údajov uvedených
              v preukaze totožnosti, ktorý poskytol člen posádky. V prípade online služieb sa
              identifikácia člena posádky uskutočňuje s podporou súboru údajov stanoveného
              v nariadení (EÚ) 2015/1501.
              Ak certifikačný orgán pri vyhľadávaní v systéme nenájde osobu s podobným
              súborom osobných údajov, člen posádky sa v systéme zaregistruje.
     2.2.     Zisťovanie údajov o preukazoch odbornej spôsobilosti a služobných lodníckych
              knižkách:
              Databáza Únie poskytuje prístup na čítanie údajov o preukazoch odbornej
              spôsobilosti a služobných lodníckych knižkách, ktoré poskytujú vnútroštátne
              registre.

SK                                                 3                                                 SK
 ---pagebreak---      2.3.   Zisťovanie a zmena statusu preukazov odbornej spôsobilosti:
            Databáza Únie poskytuje prístup na čítanie statusu preukazov odbornej spôsobilosti
            a prístup na zápis záznamu o pozastavení platnosti preukazu odbornej spôsobilosti
            v databáze Únie.
            Štandardné statusy preukazov odbornej spôsobilosti sú: „aktívny“, „platnosť
            uplynula“, „pozastavený“, „odobratý“, „stratený“, „odcudzený“ alebo „zničený“.
     2.4.   Odosielanie a prijímanie oznámení:
            Databáza Únie umožňuje certifikačným orgánom a orgánom zodpovedným za
            pozastavenia, aby boli informované o zmenách alebo o žiadostiach v registroch,
            ktoré sa týkajú preukazov odbornej spôsobilosti alebo osobitných povolení, ktoré
            vydali alebo pozastavili.
     2.5.   Vytváranie štatistík:
            Databáza Únie obsahuje funkcie na poskytovanie údajov oprávneným používateľom
            pri vyhľadávaní na štatistické účely.
     2.6.   Aktualizácia metaúdajov:
            Komisia aktualizuje metaúdaje databázy Únie po oznámení zmeny príslušných
            údajov vo vnútroštátnom registri.
     2.7.   Informácie o nevykonanej operácii:
            Ak systém nie je schopný vykonať určitú funkciu, táto skutočnosť a jej dôvod sa
            oznámi príslušnému používateľovi. Daná žiadosť alebo údaje sa v databáze Únie
            dočasne uložia do vyrovnávacej pamäte a operácia sa automaticky opakuje, až kým
            sa chyba alebo nedostatok neodstráni a funkcia sa vykoná.
     2.8.   Správa prístupu používateľov:
            Používatelia majú prístup do databázy Únie prostredníctvom autentifikačnej služby
            Komisie (EU Login).
     2.9.   Monitorovanie prihlásení a operácií:
            Databáza Únie zaznamenáva všetky prihlasovacie informácie a operácie na účely
            monitorovania a odstraňovania chýb a na umožnenie tvorby štatistík o týchto
            prihláseniach a operáciách na spracovanie zamestnancami Komisie.

     3.     ÚDAJE V DATABÁZE ÚNIE
     3.1.   Na to, aby databáza Únie mohla vykonávať svoje funkcie, uchováva tieto údaje:
            a) metaúdaje o smerovaní;
            b) tabuľky prístupových práv;
            c) identifikačné čísla člena posádky (CID):
                 i) so zoznamom typov preukazov a osobitných povolení držiteľa s uvedením
                 príslušného vydávajúceho orgánu a statusu;
                 ii) prípadne so sériovým číslom aktívnej služobnej lodníckej knižky držiteľa;
                 iii) s odkazom na vnútroštátny register, v ktorom sa nachádzajú najaktuálnejšie
                 osobné údaje držiteľa.

SK                                               4                                                 SK
 ---pagebreak---      3.2.   V databáze Únie sa takisto môžu uchovávať aj údaje uvedené v článku 25
            smernice (EÚ) 2017/2397 o preukazoch odbornej spôsobilosti a služobných
            lodníckych knižkách uznaných podľa článku 10 ods. 3, ak Komisia v súlade
            s článkom 25 ods. 4 smernice (EÚ) 2017/2397 zamietla prístup orgánu tretej
            krajiny.

     4.     KOMUNIKÁCIA MEDZI DATABÁZOU ÚNIE A REGISTRAMI
     4.1.   Prepojenie medzi databázou Únie a vnútroštátnymi registrami zaisťuje
            zabezpečená elektronická doručovacia služba Komisie pre registrované zásielky
            (CEF eDelivery).
     4.2.   Výmena informácií je založená na štandardných metódach štruktúrovania
            údajov a musí byť vo formáte XML.
     4.3.   Časový rámec služieb musí byť nepretržitý (24 hodín/7 dní) s mierou
            dostupnosti systému najmenej 98 % s výnimkou plánovanej údržby.

     5.     REFERENČNÉ ÚDAJE DATABÁZY ÚNIE
     5.1.   Referenčné údaje, ako sú zoznamy kódov, kontrolované slovníky a glosáre, sa
            uchovávajú v európskom systéme správy referenčných údajov (ERDMS),
            v relevantných prípadoch vrátane prekladu do úradných jazykov EÚ.

     6.     OCHRANA OSOBNÝCH ÚDAJOV
     6.1.    Akékoľvek spracúvanie osobných údajov oprávnenými používateľmi
            v členských štátoch sa vykonáva v súlade s právnymi predpismi Európskej únie
            o ochrane osobných údajov, najmä s nariadením Európskeho parlamentu
            a Rady (EÚ) 2016/679.
     6.2.   Komisia vykonáva každé spracúvanie osobných údajov stanovené v tomto
            nariadení v súlade s nariadením (EÚ) 2018/1725.
     6.3.   K osobným údajom uvedeným v článku 25 ods. 1 smernice (EÚ) 2017/2397 majú
            prístup a spracúvajú ich len oprávnení používatelia, a to len na účely
            vykonávania funkcií uvedených v oddiele 3.
     6.4.   Osobné údaje uvedené v oddiele 4 sa nesmú uchovávať v databáze Únie dlhšie,
            ako je potrebné na účely, na ktoré sa osobné údaje spracúvajú, a nie po odchode
            členov posádky do dôchodku. Zoznam typov preukazov a osobitných povolení
            držiteľa nezahŕňa preukazy a povolenia, ktorých platnosť uplynula, boli
            odobraté alebo zničené, boli nahlásené ako stratené alebo odcudzené po
            nahradení novým preukazom alebo povolením.
     6.5.   Osobné údaje spracované na účely funkcie uvedenej v bode 3.9 sa v databáze
            Únie neuchovávajú dlhšie ako 6 mesiacov.
     6.6.   Osobné údaje iné ako tie, ktoré sú uvedené v bodoch 7.4 a 7.5, sa v databáze
            Únie neuchovávajú dlhšie, ako je nevyhnutne potrebné na dokončenie danej
            operácie.
     6.7.   Údaje, ktoré sú k dispozícii na štatistické účely, sa anonymizujú a agregujú.
            Štatistické informácie, ktoré boli riadne anonymizované a agregované, sa môžu
            uchovávať neobmedzene dlho.

SK                                            5                                               SK
 ---pagebreak---      7.     JEDNOTNÉ KONTAKTNÉ MIESTA
     7.1.   Komisia na účely súvisiace s prevádzkou databázy Únie udržiava kontakty
            s členskými štátmi prostredníctvom jednotného kontaktného miesta, ktoré
            spomedzi príslušných orgánov uvedených v článku 26 písm. g) smernice (EÚ)
            2017/2397 vyberie a určí každý členský štát.

SK                                          6                                           SK
 ---pagebreak---                                            PRÍLOHA II

      Požiadavky na prevádzku Európskej databázy trupov lodí v súvislosti s informáciami

                                        o lodných denníkoch

     1.      K údajom súvisiacim s lodnými denníkmi a ich spracovaniu majú prístup iba
             oprávnení používatelia uvedení v tabuľke 1.
     2.      Komisia udeľuje prístupové práva používateľom, ktorí zodpovedajú používateľským
             profilom, uvedeným v tabuľke 1, na základe zoznamu poskytnutého členskými
             štátmi prostredníctvom jednotných kontaktných miest uvedených v delegovanom
             nariadení C(2020)255, ako aj medzinárodným organizáciám a orgánom tretej krajiny
             v súlade s článkom 25 ods. 4 smernice (EÚ) 2017/2397.
     3.      Uplatňujú sa pokyny uvedené v prílohe III a IV k delegovanému nariadeniu
             C(2020)255 o EHDB týkajúce sa úplného prístupu, prístupu len na čítanie
             a spracúvania údajov uvedených v EHDB.
     4.      Akékoľvek spracúvanie osobných údajov oprávnenými používateľmi sa vykonáva
             v súlade s právnymi predpismi Európskej únie o ochrane osobných údajov, najmä
             s nariadením Európskeho parlamentu a Rady (EÚ) 2016/679.
     5.      Komisia vykonáva každé spracúvanie osobných údajov stanovené v tomto nariadení
             v súlade s nariadením Európskeho parlamentu a Rady (EÚ) 2018/1725.
                                             Tabuľka 1

      Používateľské                   Definícia                           Prístupové práva
         profily
      Certifikačné   oprávnení     používatelia    v príslušných   úplný prístup
      orgány         orgánoch zodpovední za vydávanie
                     lodných denníkov v súlade s článkom 26
                     smernice (EÚ) 2017/2397
      Orgány         oprávnení používatelia v príslušných          len na čítanie
      presadzovania orgánoch zodpovední za odhaľovanie a boj
      práva          proti podvodom a iným nezákonným
                     postupom v súlade s článkom 26 smernice
                     (EÚ) 2017/2397
      Štatistické    oprávnení používatelia vo vnútroštátnych      len na čítanie
      úrady          alebo medzinárodných úradoch
                     zodpovední za zber štatistických údajov
      Medzinárodné oprávnení používatelia v medzinárodných         prístup len na čítanie, má sa
      organizácie    organizáciách, ktorým bol poskytnutý          určiť v nadväznosti na
                     prístup do EHDB v súlade s článkom 25         výsledok posúdenia úrovne
                     ods. 4 smernice (EÚ) 2017/2397                ochrany fyzických osôb
                     a s článkom 46 nariadenia (EÚ) 2018/1725
      Orgány         oprávnení používatelia v určených             majú sa určiť v nadväznosti
      tretích krajín príslušných orgánoch tretích krajín, ktorým   na výsledok posúdenia
                     bol poskytnutý prístup v súlade s článkom     úrovne ochrany fyzických
                     25 ods. 4 smernice (EÚ) 2017/2397             osôb
                     a s článkom 46 nariadenia (EÚ) 2018/1725

SK                                                7                                                SK
 ---pagebreak---                                              PRÍLOHA III

                Rozdelenie zodpovednosti medzi spoločnými prevádzkovateľmi

     1.    Členské štáty zastúpené príslušnými orgánmi určujú účely a prostriedky spracúvania
           osobných údajov vo vnútroštátnych registroch. Komisia je na základe
           prevádzky/správy databázy Únie, ktorá umožňuje výmenu údajov medzi členskými
           štátmi, zároveň aj prevádzkovateľom. Členské štáty a Komisia sú spoločnými
           prevádzkovateľmi pri spracúvaní osobných údajov v databáze EÚ.
     2.    Každý spoločný prevádzkovateľ musí spĺňať príslušné vnútroštátne právne predpisy
           a právne predpisy Únie, ktorým daný prevádzkovateľ podlieha.
     3.    Komisia zodpovedá za:
           a)    zaistenie súladu databázy Únie s požiadavkami uplatniteľnými na komunikačné
                 a informačné systémy Komisie vrátane tých, ktoré sa týkajú ochrany osobných
                 údajov a uplatňovania pravidiel ochrany údajov, týkajúcich sa bezpečnosti
                 spracovania(1). Komisia vykoná posúdenie rizika v oblasti informačnej
                 bezpečnosti a zaistí primeranú úroveň bezpečnosti;
           b)    odpovedanie na žiadosti dotknutých osôb, ktoré sú jej priamo adresované
                 v súvislosti s databázou Únie, a uverejňovanie oznámení o ochrane údajov
                 s cieľom splniť požiadavky na informácie. Ak je to vhodné, a najmä ak sa
                 žiadosť týka opravy a vymazania osobných údajov, Komisia postúpi žiadosť
                 dotknutej osoby príslušnému jednotnému kontaktnému miestu, ktoré ju vyrieši.
                 V prípadoch, keď je žiadosť adresovaná priamo Komisii, informuje dotknutú
                 osobu o následných opatreniach prijatých na základe žiadosti;
           c)    oznamovanie akéhokoľvek porušenia ochrany osobných údajov v rámci
                 databázy Únie jednotnému kontaktnému miestu uvedenému v oddiele 8.1
                 prílohy I, európskemu dozornému úradníkovi pre ochranu údajov a príslušným
                 jednotlivcom, ak existuje vysoké riziko v súlade s článkami 34 a 35 nariadenia
                 (EÚ) 1725/2018;
           d)    určovanie kategórií zamestnancov a iných osôb, ktorým možno poskytnúť
                 prístup do databázy Únie, a zabezpečenie toho, aby prístup všetkých
                 dotknutých osôb bol v súlade s uplatniteľnými pravidlami ochrany údajov;
           e)    zaistenie, aby zamestnanci Komisie, ktorí majú prístup k osobným údajom
                 členov posádky v rámci databázy Únie, boli primerane vyškolení, aby sa
                 zabezpečilo, že plnia svoje úlohy v súlade s pravidlami uplatniteľnými na
                 ochranu osobných údajov a podliehali povinnosti služobného tajomstva podľa
                 právnych predpisov Únie.
     4.    Príslušné orgány členských štátov zodpovedajú za:
           a)    zber a spracúvanie osobných údajov žiadateľov a spracúvanie osobných údajov
                 získaných z databázy Únie alebo vymieňaných prostredníctvom nej. Zber
                 a spracúvanie osobných údajov sa vykonáva v súlade s nariadením (EÚ)
                 2016/679, najmä s cieľom zabezpečiť zákonný zber údajov, poskytovať

     1
          Rozhodnutie Komisie (EÚ, Euratom) 2017/46 z 10. januára 2017 o bezpečnosti komunikačných
          a informačných systémov v Európskej komisii a rozhodnutie Komisie z 13. 12. 2017, ktorým sa
          stanovujú vykonávacie pravidlá pre články 3, 5, 7, 8, 9, 10, 11, 12, 14, 15 rozhodnutia 2017/46
          o bezpečnosti komunikačných a informačných systémov v Európskej komisii.

SK                                                  8                                                       SK
 ---pagebreak---           primerané informácie, zaistiť presnosť údajov (vrátane prípadného vymazania
          zastaraných údajov alebo profilov) a zaistiť primeranú bezpečnosť údajov vo
          vnútroštátnych registroch.
     b)   prevádzku kontaktného miesta pre členov posádky vrátane prípadov, keď
          uplatňujú svoje práva, reagovanie na žiadosti členov posádky a zabezpečenie
          toho, aby členovia posádky, ktorých údaje sa spracúvajú v databáze Únie
          a vnútroštátnych registroch, mohli vykonávať svoje práva v súlade s právnymi
          predpismi o ochrane údajov. V tejto súvislosti spolupracujú s príslušnými
          orgánmi ostatných členských štátov prostredníctvom jednotných kontaktných
          miest a s Komisiou, aby primerane riešili žiadosti dotknutých osôb, ktoré boli
          adresované danému členskému štátu, ostatným členským štátom alebo Komisii.
          Príslušné orgány členských štátov, ktoré dostali žiadosť dotknutej osoby, ju
          informujú o následných opatreniach, prijatých na základe tejto žiadosti;
     c)   oznamovanie akýchkoľvek porušení ochrany osobných údajov, týkajúcich sa
          údajov členov posádky spracúvaných prostredníctvom databázy Únie, Komisii,
          jednotnému kontaktnému miestu uvedenému v oddiele 8.1 prílohy I,
          príslušnému dozornému orgánu na vnútroštátnej úrovni a v prípade potreby
          príslušným členom posádky v súlade s článkami 33 a 34 nariadenia (EÚ)
          2016/679 alebo na žiadosť Komisie;
     d)   určenie personálu, ktorému sa v súlade s prístupovými právami pre
          používateľov, ktoré zodpovedajú používateľským profilom uvedeným
          v tabuľke 1 prílohy I, poskytne prístup k osobným údajom členov posádky
          v rámci databázy Únie a oznámenie tohto určenia Komisii;
     e)   zaistenie, aby ich zamestnanci, ktorí majú prístup k osobným údajom členov
          posádky v rámci databázy Únie, boli primerane vyškolení, aby sa zabezpečilo,
          že plnia svoje úlohy v súlade s pravidlami uplatniteľnými na ochranu osobných
          údajov a podliehali povinnosti služobného tajomstva v súlade s vnútroštátnymi
          právnymi predpismi alebo pravidlami stanovenými príslušným vnútroštátnym
          orgánom.

SK                                       9                                                 SK